**Z A P I S N I K**

sa 8. sjednice Općinskog vijeća Općine Rakovica održane 22. prosinca 2025. godine u vijećnici Općine Rakovica, Rakovica 7, s početkom u 15,00 sati.

Nazočni vijećnici: Zoran Luketić, Ante Franjković, Ivan Vuković, Davor Salopek, Mihovil Špehar, Josipka Vuković, Dražen Brajdić i Semir Čović.

Izočni vijećnici: Ivana Hodak.

Ostali nazočni: Mihovil Bićanić, općinski načelnik, Matea Brozinčević, službenik za privremeno obavljanje poslova pročelnika, Mira Špoljarić, direktorica Turističke zajednica područja Plitvičke doline, Ivan Lončar, izrađivač Plana upravljanja destinacijom Turističke zajednica područja Plitvičke doline, te Ana Marija Žafran, administrativni tajnik u svojstvu zapisničara.

Predsjednik Općinskog vijeća Zoran Luketić otvara 8. sjednicu, pozdravlja nazočne, konstatira da je na sjednici nazočno 8 vijećnika te da postoji kvorum pa se prelazi na

UTVRĐIVANJE DNEVNOG REDA:

1. *Vijećnička pitanja i prijedlozi*
2. *Usvajanje zapisnika s 7. sjednice Općinskog vijeća Općine Rakovica*
3. *Razmatranje i usvajanje Plana upravljanja destinacijom Turističke zajednice područja Plitvičke doline 2025.-2029.*
4. *Razmatranje i donošenje proračuna Općine Rakovica za 2026. godinu s projekcijama za 2027. i 2028. godinu*
5. *Razmatranje i donošenje Odluke o izvršavanju Proračuna Općine Rakovica za 2026. godinu*
6. *Razmatranje i usvajanje Programa građenja komunalne infrastrukture za 2026. godinu*
7. *Razmatranje i usvajanje Programa održavanja komunalne infrastrukture za 2026. godinu*
8. *Razmatranje i usvajanje Programa javnih potreba u kulturi Općine Rakovica za 2026. godinu*
9. *Razmatranje i usvajanje Programa utroška sredstava naknade za eksploataciju mineralnih sirovina u 2026. godini*
10. *Razmatranje i usvajanje Programa utroška šumskog doprinosa u 2026. godini*
11. *Razmatranje i usvajanje Programa utroška turističke pristojbe za 2026. godinu*
12. *Razmatranje i usvajanje Programa utroška spomeničke rente za 2026. godinu*
13. *Razmatranje i usvajanje Programa utroška sredstava naknade za zadržavanje nezakonito izgrađenih zgrada u prostoru zgrada na području Općine Rakovica za 2026. godinu*
14. *Razmatranje i usvajanje Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Rakovica u 2026. godini*
15. *Razmatranje i usvajanje Programa javnih potreba za obavljanje djelatnosti HGSS – Stanice Karlovac za 2026. godinu*
16. *Razmatranje i donošenje Odluke o raspoređivanju sredstava za financiranje političkih stranaka zastupljenih u Općinskom vijeću Općine Rakovica za 2026. godinu*
17. *Razmatranje i usvajanje Socijalnog programa Općine Rakovica za 2026. godinu*
18. *Razmatranje i usvajanje Programa javnih potreba u sportu Općine Rakovica za 2026. godinu*
19. *Razmatranje i donošenje Odluke o komunalnoj naknadi*
20. *Razmatranje i donošenje Odluke o oslobađanju obveze plaćanja komunalnog doprinosa (Ivan Vuković, Selište Drežničko 96A)*

ZAKLJUČAK: Predloženi dnevni red 8. sjednice Općinskog vijeća Općine Rakovica prihvaća se jednoglasno s 8 glasova ZA, 0 glasova PROTIV i 0 SUZDRŽANIH glasova.

1. **Vijećnička pitanja i prijedlozi**

Za riječ se prvi javlja vijećnik Semir Čović. Moli da se prodiskutira o temi projektiranja vodovoda za selo Lipovac. Dodaje kako je tijekom ljeta ove godine selo Lipovac posjetio predstavnik bošnjačke nacionalne manjine i saborski zastupnik Armin Hodžić s kojim su se vodili razgovori na temu vodovoda u Lipovcu. Nastavno na to, vijećnik Semir Čović izvještava o razgovoru između saborskog zastupnika Hodžića i premijera Plenkovića na tu temu. Dodatno, apelira na to da se tijekom 2026. godine napravi projekt izgradnje vodovoda u selu Lipovac.

Načelnik Mihovil Bićanić na tu temu odgovara kako je projektiranje vodovoda u Lipovcu planirano u budućnosti. Dodaje kako za taj projekt u 2025. godini nije bilo sredstava. Podsjeća kako je napravljen projekt vodovoda u naselju Stara Kršlja te kad započne izgradnja istog, nastavit će se s daljnjim projektiranjem.

Kako nema drugih pitanja i prijedloga, Predsjednik zaključuje prvu točku dnevnog reda.

1. **Usvajanje zapisnika sa 7. sjednice Općinskog vijeća Općine Rakovica**

Zapisnik sa 7. sjednice Općinskog vijeća vijećnici su zaprimili uz poziv na 8. sjednicu, u skraćenom pismenom obliku, pa Predsjednik isti daje na raspravu.

Kako nije bilo rasprave, Predsjednik daje Zapisnik na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Zapisnik sa 7. sjednice Općinskog vijeća Općine Rakovica.

1. **Razmatranje i usvajanje Plana upravljanja destinacijom Turističke zajednice područja Plitvičke doline 2025. - 2029.**

Direktorica Turističke zajednice područja Plitvičke doline Mira Špoljarić pozdravlja sve nazočne. Pojašnjava kako je donošenje Plana upravljanja destinacijom zakonska obveza te se donosi od strane Općinskog vijeća. Predstavlja g. Ivana Lončara, izrađivača Plana upravljanja destinacijom Turističke zajednice područja Plitvičke doline 2025. – 2029. te mu prepušta riječ.

G. Ivan Lončar iznosi kratak pregled Plana upravljanja destinacijom Turističke zajednica područja Plitvičke doline 2025. – 2029.

Predsjednik otvara raspravu po navedenoj točki.

Vijećnik Semir Čović postavlja pitanje g. Lončaru. Zanima ga njegovo mišljenje vezano uz izgradnju većeg broja hotela na području Općine.

G. Ivan Lončar odgovara kako je upravo u Planu upravljanja destinacijom navedeno koliki postotak od ukupnih smještajnih jedinica na području čine upravo hoteli te dodaje kako je taj postotak iznimno mali i smatra da to ne predstavlja nikakav problem.

Načelnik Mihovil Bićanić pozdravlja predstavljeni Plan upravljanja destinacijom. Što se udjela hotela tiče, dodaje kako smatra da na području Općine nedostaje luksuznijih smještajnih kapaciteta koji bi privukli i drugačiji profil gostiju.

G. Ivan Lončar zaključno dodaje kako ovaj Plan upravljanja predstavlja analizu stanja i donosi preporuke, ali ono što bi na temelju ovog Plana trebalo proizaći je realizacija projekata navedenih u Planu, s naglaskom na to da tempo realizacije projekata ne diktira Općina niti Turistička zajednica već Ministarstvo.

Kako nije bilo daljnje rasprave, Predsjednik daje Plan upravljanja destinacijom na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Plan upravljanja destinacijom Turističke zajednice područja Plitvičke doline 2025. – 2029.

1. **Razmatranje i donošenje proračuna Općine Rakovica za 2026. godinu s projekcijama za 2027. i 2028. godinu**

Predstavnik po ovoj točki je načelnik Mihovil Bićanić koji ukratko predstavlja Proračun za 2026. godinu, iznoseći najznačajnije planirane projekte.

Predsjednik otvara raspravu po navedenoj točki.

Vijećnik Semir Čović predlaže da se u proračun za 2026. godinu doda projekt vodovoda za naselje Lipovac.

Predsjednik Zoran Luketić postavlja pitanje vezano uz skupinu 36 u proračunu pod nazivom Pomoći dane u inozemstvo i unutar općeg proračuna. Zanima ga na što se odnosi navedeno.

Matea Brozinčević pojašnjava kako se navedena skupina dodatno razdjeljuje na podskupine, odjeljke, račune, te se u konačnici odnosi na pomoći izvanproračunskim korisnicima županijskih proračuna.

Predsjednik Zoran Luketić postavlja pitanje vezano uz proširenje vatrogasnog doma. Zanima ga u kojem dijelu je planirano proširenje.

Načelnik Mihovil Bićanić ukratko predstavlja plan proširenja.

Predsjednik Zoran Luketić postavlja pitanje vezano uz APN.

Načelnik Mihovil Bićanić odgovara kako je APN stavljen na čekanje zbog saznanja o novom programu priuštivog stanovanja na temu kojeg će se održati sastanak s ministricom početkom 2026. godine.

Kako nije bilo daljnje rasprave, Predsjednik daje Proračun na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova donosi se proračun Općine Rakovica za 2026. godinu s projekcijama za 2027. i 2028. godinu.

1. **Razmatranje i donošenje Odluke o izvršavanju Proračuna Općine Rakovica za 2026. godinu**

Predstavnica po ovoj točki Matea Brozinčević pojašnjava kako se uz Proračun za svaku godinu donosi i Odluka o izvršavanju Proračuna. Dodaje kako se ovom odlukom uređuje struktura prihoda i primitaka te rashoda i izdataka, način izvršavanja Proračuna, način upravljanja prihodima i rashodima Proračuna, opseg zaduživanja, upravljanje financijskom i nefinancijskom imovinom, prava i obveze korisnika proračunskih sredstava te sankcije za neispunjavanje obveza.

Predsjednik otvara raspravu po navedenoj točki.

Kako nije bilo rasprave, Predsjednik daje Odluku na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova donosi se Odluka o izvršavanju Proračuna Općine Rakovica za 2026. godinu.

1. **Razmatranje i usvajanje Programa građenja komunalne infrastrukture za 2026. godinu**

Predstavnica po ovoj točki Matea Brozinčević pojašnjava kako se istodobno s donošenjem Proračuna za 2026. godinu donosi i Program građenja komunalne infrastrukture za 2026. godinu, kojim su prikazane planirane investicije rekonstrukcije odnosno izgradnje građevina komunalne infrastrukture. Ukratko predstavlja najznačajnije investicije.

Predsjednik otvara raspravu po navedenoj točki.

Predsjednik postavlja pitanje vezano uz kapitalna ulaganja u groblja i mrtvačnice. Zanima ga da li prijedlog za ulaganja daje komunalno društvo Rakovica d.o.o.

Načelnik Mihovil Bićanić potvrđuje. Dodaje da kako uoče određene nedostatke tako daju prijedloge za ulaganja.

Kako nije bilo daljnje rasprave, Predsjednik daje Program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program građenja komunalne infrastrukture za 2026. godinu.

1. **Razmatranje i usvajanje Programa održavanja komunalne infrastrukture za 2026. godinu**

Predstavnica po ovoj točki Matea Brozinčević pojašnjava kako se istodobno s donošenjem Proračuna za 2026. godinu donosi i Program održavanja komunalne infrastrukture za 2026. godinu, kojim se uređuje opis i opseg poslova održavanja komunalne infrastrukture sa procjenom iznosa troškova i izvora financiranja. Dodaje kako su planirana sredstva za održavanje komunalne infrastrukture u 2026. godini ukupno 563.279,70 EUR te ukratko navodi planirane poslove.

Predsjednik otvara raspravu po navedenoj točki.

Kako nije bilo rasprave, Predsjednik daje Program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program održavanja komunalne infrastrukture za 2026. godinu.

1. **Razmatranje i usvajanje Programa javnih potreba u kulturi Općine Rakovica za 2026. godinu**

Predstavnica po ovoj točki Matea Brozinčević pojašnjava kako se istodobno s donošenjem Proračuna za 2026. godinu donosi i Program javnih potreba u kulturi Općine Rakovica za 2026. godinu, kojim se utvrđuju aktivnosti, poslovi, djelatnosti, akcije i manifestacije u kulturi od značaja za Općinu Rakovica. Dodaje kako su Programom planirana sredstva u ukupnom iznosu od 833.500,00 EUR. Pojašnjava da su sredstva značajna zbog projekta obnove Starog grada Drežnik. Podsjeća kako će se tijekom siječnja 2026. godine podnijeti prijava projekta na ITU mehanizam Karlovačke županije.

Predsjednik otvara raspravu po navedenoj točki.

Predsjednik pita u kojoj je fazi trenutno projekt Starog grada Drežnik.

Načelnik Mihovil Bićanić odgovara kako su u tijeku završne izmjene građevinske dozvole.

Kako nije bilo daljnje rasprave, Predsjednik daje Program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program javnih potreba u kulturi Općine Rakovica za 2026. godinu.

1. **Razmatranje i usvajanje Programa utroška sredstava naknade za eksploataciju mineralnih sirovina u 2026. godini**

Predstavnica po ovoj točki Matea Brozinčević pojašnjava kako je za 2026. godinu planirana naknada za eksploataciju mineralnih sirovina u iznosu od 6.000,00 EUR te se ovim Programom utvrđuje njena namjena, za monitoring odlagališta otpada „Ćuić Brdo” tj. za usluge izračuna raspoloživog kapaciteta odlagališta.

Predsjednik otvara raspravu po navedenoj točki.

Kako nije bilo rasprave, Predsjednik daje Program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program utroška sredstava naknade za eksploataciju mineralnih sirovina u 2026. godini.

1. **Razmatranje i usvajanje Programa utroška šumskog doprinosa u 2026. godini**

Predstavnica po ovoj točki Matea Brozinčević pojašnjava kako je planirano da će se u 2026. godini uprihodovati ukupno 90.000,00 EUR sredstava šumskog doprinosa te se ovim Programom utvrđuje namjena navedenih sredstava, a to je za pojačano održavanje nerazvrstanih cesta, projektnu dokumentaciju za izgradnju nogostupa te projektnu dokumentaciju za biciklističke staze.

Predsjednik otvara raspravu po navedenoj točki.

Kako nije bilo rasprave, Predsjednik daje Program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program utroška šumskog doprinosa u 2026. godini.

1. **Razmatranje i usvajanje Programa utroška turističke pristojbe za 2026. godinu**

Predstavnica po ovoj točki Matea Brozinčević pojašnjava kako su proračunom planiran prihod od turističke pristojbe u 2026. godini u ukupnom iznosu od 55.000,00 EUR te se ovim Programom navedena sredstva raspoređuju za tekuće donacije Turističkoj zajednici područja Plitvičke doline za unapređenje uvjeta boravka turista te za uređenje i sanaciju Staroga grada Drežnik.

Predsjednik otvara raspravu po navedenoj točki.

Kako nije bilo rasprave, Predsjednik daje Program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program utroška turističke pristojbe za 2026. godinu.

1. **Razmatranje i usvajanje Programa utroška spomeničke rente za 2026. godinu**

Predstavnica po ovoj točki Matea Brozinčević pojašnjava kako je proračunom za 2026. godinu planiran prihod od spomeničke rente u iznosu od 10,00 EUR te se ovim Programom navedena sredstva raspoređuju za uređenje Starog grada Drežnik.

Predsjednik otvara raspravu po navedenoj točki.

Kako nije bilo rasprave, Predsjednik daje program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program utroška spomeničke rente za 2026. godinu.

1. **Razmatranje i usvajanje Programa utroška sredstava naknade za zadržavanje nezakonito izgrađenih zgrada u prostoru na području Općine Rakovica za 2026. godinu**

Predstavnica po ovoj točki Matea Brozinčević pojašnjava kako su proračunom za 2026. godinu predviđena sredstva naknade za zadržavanje nezakonito izgrađenih zgrada u prostoru na području Općine Rakovica u iznosu od 1.000,00 EUR te se ovim Programom utvrđuje da će se navedena sredstva utrošiti za II. izmjene i dopune Urbanističkog plana uređenja turističke zone Drežničko Selište – Čatrnja.

Predsjednik otvara raspravu po navedenoj točki.

Kako nije bilo rasprave, Predsjednik daje Program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program utroška sredstava naknade za zadržavanje nezakonito izgrađenih zgrada u prostoru na području Općine Rakovica za 2026. godinu.

1. **Razmatranje i usvajanje Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Rakovica u 2026. godini**

Predstavnica po ovoj točki Matea Brozinčević pojašnjava kako je proračunom za 2026. godinu planiran prihod od raspolaganja poljoprivrednim zemljištem u ukupnom iznosu od 26.500,00 EUR, a sastoji se od prihoda od zakupa poljoprivrednog zemljišta, planiranog u iznosu od 20.500,00 EUR, te prihoda od prodaje poljoprivrednog zemljišta, planiranog u iznosu od preostalih 6.000,00 EUR. Dodaje kako će sredstva u iznosu od 20.000,00 EUR utrošiti na subvencije poljoprivrednicima, a preostalih 6.500,00 EUR na održavanje poljskih puteva.

Predsjednik otvara raspravu po navedenoj točki.

Vijećnik Semir Čović pita ima li saznanja o tome hoće li u skorije vrijeme biti natječaj za otkup zemljišta.

Matea Brozinčević odgovara kako je sa strane Općine finaliziran Program raspolaganja poljoprivrednim zemljištem u vlasništvu Republike Hrvatske na području Općine Rakovica te se čeka Ministarstvo.

Kako nije bilo daljnje rasprave, Predsjednik daje Program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Rakovica u 2026. godini.

1. **Razmatranje i usvajanje Programa javnih potreba za obavljanje djelatnosti HGSS – Stanice Karlovac za 2026. godinu**

Predstavnica po ovoj točki Matea Brozinčević pojašnjava kako Općina Rakovica svake godine donira sredstva HGSS-u, Stanici Karlovac. Dodaje kako će im se za 2026. godinu osigurati sredstva u iznosu od 2.500,00 EUR, a ovim se Programom utvđuju aktivnosti za koje će se sredstva utrošiti.

Predsjednik otvara raspravu po navedenoj točki.

Kako nije bilo rasprave Predsjednik daje Program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program javnih potreba za obavljanje djelatnosti HGSS – Stanice Karlovac za 2026. godinu.

1. **Razmatranje i donošenje Odluke o raspoređivanju sredstava za financiranje političkih stranaka zastupljenih u Općinskom vijeću Općine Rakovica za 2026. godinu**

Predstavnica po ovoj točki Matea Brozinčević pojašnjava kako su proračunom za 2026. godinu osigurana sredstva za financiranje političkih stranaka zastupljenih u Općinskom vijeću u iznosu od 3.200,00 EUR. Dodaje kako se sukladno ovoj Odluci Hrvatskoj demokratskoj zajednici raspoređuje iznos od 2.504,37 EUR, Hrvatskoj stranci prava iznos od 347,83 EUR i Socijaldemokratskoj partiji Hrvatske također 347,83 EUR.

Predsjednik otvara raspravu po navedenoj točki.

Kako nije bilo rasprave, Predsjednik daje Odluku na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova donosi se Odluka o raspoređivanju sredstava za financiranje političkih stranaka zastupljenih u Općinskom vijeću Općine Rakovica za 2026. godinu.

1. **Razmatranje i usvajanje Socijalnog programa Općine Rakovica za 2026. godinu**

Predstavnica po ovoj točki Matea Brozinčević pojašnjava kako je za socijalni program u 2026. godini osigurano ukupno 68.500,00 EUR, a navedena sredstva dijele se na sedam oblika pomoći: jednokratna novčana pomoć za opremu novorođenčeta, jednokratna novčana pomoć za djecu samohranih roditelja i osoba s invaliditetom, jednokratna novčana pomoć u slučaju nesreće ili teške bolesti, pomoć kućanstvu za troškove pogreba, novčana pomoć za trošak stanovanja, sufinanciranje cijene obvezne minimalne javne usluge sakupljanja komunalnog otpada te sufinanciranje glazbene škole učenicima osnovne škole.

Predsjednik otvara raspravu po navedenoj točki.

Kako nije bilo rasprave, Predsjednik daje Socijalni program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Socijalni program Općine Rakovica za 2026. godinu.

1. **Razmatranje i usvajanje Programa javnih potreba u sportu Općine Rakovica za 2026. godinu**

Predstavnica po ovoj točki Matea Brozinčević pojašnjava kako je Program javnih potreba u sportu novi program. Dodaje kako je Programom planirana izgradnja malonogometnog igrališta u iznosu od 363.893,75 EUR te su planirane redovne tekuće donacije koje se daju sportskim klubovima i udrugama, u ukupnom iznosu od 51.500,00 EUR. Dodaje kako će se javni poziv za dodjelu sredstava udrugama raspisati u siječnju 2026. godine.

Predsjednik postavlja pitanje vezano uz javni poziv za dodjelu sredstava udrugama. Zanima ga može li se na javni poziv prijaviti bilo tko.

Matea Brozinčević potvrđuje. Dodaje kako se prilikom planiranja sredstava za donacije udrugama u obzir uzimala realizacija sredstava od prijašnjih godina.

Kako nije bilo daljnje rasprave, Predsjednik daje Program na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova usvaja se Program javnih potreba u sportu Općine Rakovica za 2026. godinu.

1. **Razmatranje i donošenje Odluke o komunalnoj naknadi**

Predstavnica po ovoj točki Matea Brozinčević pojašnjava kako ova Odluka sadrži pročišćeni tekst Odluke o komunalnoj naknadi iz 2018. godine te ukratko predstavlja novine u Odluci.

Predsjednik otvara raspravu po navedenoj točki.

Kako nije bilo rasprave, Predsjednik daje Odluku na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova donosi se Odluka o komunalnoj naknadi.

1. **Razmatranje i donošenje Odluke o oslobađanju obveze plaćanja komunalnog doprinosa (Ivan Vuković, Selište Drežničko 96A)**

Predstavnica po ovoj točki Matea Brozinčević pojašnjava kako se ova Odluka o oslobađanju plaćanja komunalnog doprinosa donosi temeljem Odluke o oslobađanju plaćanja komunalnog doprinosa radi smanjenja depopulacije, prema kojoj samci i obitelji čiji su članovi mlađi od 40 godina nisu obveznici plaćanja komunalnog doprinosa.

Predsjednik otvara raspravu po navedenoj točki.

Kako nije bilo rasprave, Predsjednik daje Odluku na usvajanje.

ZAKLJUČAK: s 8 glasova ZA, 0 glasova PROTIV i 0 SUZDRŽANIH glasova donosi se Odluka o oslobađanju obveze plaćanja komunalnog doprinosa (Ivan Vuković, Selište Drežničko 96A).

Kako nije bilo daljnje rasprave 8. sjednica Općinskog vijeća Općine Rakovica završava u 16:20 sati.

Zapisnik vodila Predsjednik Općinskog vijeća

Ana Marija Žafran Zoran Luketić, bacc.oec.