****

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 403-02/26-01/01

URBROJ: 2133-16-3-25-1

Rakovica, 22. siječnja 2026.

Na temelju članka 120. stavka 3. Zakona o proračunu („Narodne novine“ broj 144/21), članka 6. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ broj 67/22), članka 19. Odluke o izvršavanju Proračuna Općine Rakovica za 2026. godinu („Službeni glasnik Općine Rakovica“, br. 11/25) i 24. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI, 11/21 - godina izdavanja VII, 12/21 - godina izdavanja VII, 7/22 - godina izdavanja VIII i 3/23), Općinsko vijeće Općine Rakovica, na svojoj 9. sjednici održanoj dana 22. siječnja 2026. godine, donosi

**ODLUKU**

**o davanju suglasnosti za dugoročno zaduživanje**

**Općine Rakovica**

**Članak 1.**

Daje se suglasnost za dugoročno zaduživanje Općine Rakovica putem dugoročnog kredita u eurima u iznosu od 1.600.000,00 eura za financiranje projekta „Dogradnja dječjeg vrtića u Rakovici“, referentni broj: NPOO.C3.1.R1-I1.02.0056, planiranog u proračunu Općine Rakovica za 2026. godinu., Kapitalni projekt K1000119 Projekt dogradnje dječjeg vrtića.

**Članak 2.**

Općina Rakovica kreditno će se zadužiti za realizaciju investicije iz članka 1. ove Odluke kod Hrvatske banke za obnovu i razvitak (HBOR), Strossmayerov trg 9, 10 000 Zagreb, OIB: 26702280390 pod sljedećim uvjetima:

|  |  |
| --- | --- |
| Korisnik kredita: | Općina Rakovica, Rakovica 7, 47245 Rakovica, OIB: 32809923710 |
|  |  |
| Projekt: | Projekt dogradnje dječjeg vrtića u Rakovici |
|  |  |
| Kreditor: | Hrvatska banka za obnovu i razvitak („HBOR“) — izravno kreditiranje putem programa kreditiranja EU projekti |
|  |  |
| Iznos kredita u EUR: | 1.600.000,00 |
|  |  |
| Namjena kredita: | Građevinski radovi, stručni nadzor, opremanje, PDV |
|  |  |
| Valuta kredita: | u EUR |
|  |  |
| Krajnji rok korištenja kredita: | do 30.06.2026. godine |
|  |  |
| Otplata kredita: | 10 godina (uključujući 1 godinu počeka) |
|  |  |
| Rok i način otplate kredita: | u 108 jednakih uzastopnih mjesečnih rata koje dospijevaju zadnjeg  dana u mjesecu (1. rata dospijeva 31.07.2027. godine) |
|  |  |
| Kamatna stopa: | 3,03% godišnje, fiksna |
|  |  |
| Kamatna stopa uz subvenciju: | Kamatnu stopu moguće je subvencionirati od strane Ministarstva financija te bi ista u tom slučaju iznosila 1,93% godišnje fiksno. Subvenciju kamatne stope moguće je odobravati do iskorištenja sredstava subvencije. |
|  |  |
| Interkalarna kamata | U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno. |
|  |  |
| Zatezna kamata: | U skladu s važećom Odlukom o kamatnim stopama HBOR-a, promjenjiva. |
|  |  |
| Naknada za obradu kredita: | 0,2% jednokratno, prije prvog korištenja |
|  |  |
| Naknada za rezervaciju sredstava: | Ne naplaćuje se |
|  |  |
| Prijevremena otplata kredita: | Prijevremena otplata moguća je uz prethodnu pisanu obavijest  HBOR-u. |
|  |  |
| Instrumenti osiguranja kredita: | Standardni instrumenti osiguranja za ovu vrstu financiranja,  uključujući, ali ne ograničavajući se na:   * Zadužnica Korisnika kredita |
|  |  |
| Preduvjeti korištenja kredita i/ili odobrenja: | Standardni preduvjeti za ovakvu vrstu financiranja što, među  ostalim, uključuje:   * Dostavu sveukupne projektne dokumentacije u skladu sa zahtjevima Kreditodavatelja; * Dostavu svih dozvola, suglasnosti i rješenja potrebnih za gradnju; * Dostavu instrumenata osiguranja; * Plaćanje svih naknada Kreditodavatelju; * Zahtjev za povlačenje kredita dostavljen s odgovarajućom dokumentacijom; * Dostavu suglasnosti MF / Vlade RH za predmetno zaduženje kod HBOR-a |

**Članak 3.**

Temeljem ove Odluke, općinski načelnik Općine Rakovica zatražit će od Vlade Republike Hrvatske izdavanje suglasnosti za zaduživanje.

**Članak 4.**

Ovlašćuje se općinski načelnik Općine Rakovica za zaključenje Ugovora o kreditu s Hrvatskom bankom za obnovu i razvitak (HBOR) po dobivenoj suglasnosti Vlade Republike Hrvatske.

**Članak 5.**

Ova Odluka stupa na snagu prvog dana od dana objave u „Službenom glasniku Općine Rakovica“.

PREDSJEDNIK OPĆINSKOG VIJEĆA

Zoran Luketić, bacc.oec.